Kökpektı (kylä)

Kökpektı (kaz. Көкпекті) on kylä ja Kökpektın piirin hallinnollinen keskus Abain alueella Kazakstanissa. Se sijaitsee Qalbavuorten eteläpuolella Kökpektıjoen varrella 260 kilometriä alueen pääkaupungista Semeistä kaakkoon. Kylässä oli arviolta 4 893 asukasta vuonna 2026. Kylä on syntynyt vuonna 1780. Vuonna 1844 perustettiin Semipalatinskin alueeseen kuulunut Kökpektın piirikunta, joka lakkautettiin vuonna 1868. Kaupungin aseman säilyttänyt Kökpektı oli hyvin pieni ja vähämerkityksinen, mutta sen vieressä sijainnut kasakkakylä oli yksi Siperian kasakkajoukon suurimmista. Kökpektıstä tuli piirikeskus vuonna 1930. Kökpektın kautta kulkee Semein ja Zaisanin välinen maantie, josta haarautuu yhteys Öskemeniin. Asukkaiden pääelinkeinot ovat karjanhoito ja maanviljely. Lähteet